Na osnovu člana 45 stav 1 tačka 2 Zakona o lokalnoj samoupravi (Sl.list RCG br.42/03, 28/04,75/05,13/06 i Sl.list CG br.88/09, i 3/10,73/10, 38/12 i 10/14) i člana 31 Statuta Opštine Tivat (Sl.list RCG –oopštinski propisi br.40/04 i 26/06 i Sl.list CG –opštinski propisi br. 12/11,21/11 i 3/13) Skupština opštine Tivat na sjednici održanoj \_\_\_\_\_\_\_\_\_\_\_\_ 2014 godine donijela je

ODLUKU

Stavljanju van snage Odluke o uslovima i načinu izvođenja muzike

(Sl.list RCG-opštinski propisi br.06/02, 23/03, Sl.list CG – opštinski propisi br.18/09)

Član 1.

 Stavlja se van snage Odluka o uslovima i načinu izvođenja muzike br.0109-179 od 28. 03. 2002 godine, br.0109-395 od 04. 07.2003 godine i br.0304-119 od 26. 05. 2009 godine.

 Član 2.

 Ova Odluka stupa na snagu osmog dana od dana objavljivanja u »Službenom listu CG – opštinski propisi«.

Broj:

Tivat,

 Skupština opštine Tivat,

 PREDSJEDNIK SKUPŠTINE,

 Krsto Bošković

O b r a z l o ž e nj e

 Skupština opštine Tivat donijela je 2002 godine Odluku o uslovima i načinu izvođenja muzike, a 2003g i 2009 godine Odluku o izmjenama i dopunama te odluke. Navedenom Odlukom utvrđeni su uslovi pod kojima se u ugostiteljskim i drugim poslovnim objektima može priređivati muzički program, odnosno koristiti muzički instrumenti, audio, video i drugi slični uređaji. Pravni osnov za donošenje odluke utemeljen je bio u Zakonu o javnom redu i miru.‚

 Zakonom o zaštiti od buke u životnoj sredini (Sl.list CG br. 28/11 i 1/14) utvrđene su mjere za sprječavanje ili smanjivanje štetnog uticaja buke u životnoj sredini . Članom 6 Zakona propisano je da je nadležni organ lokalne uprave dužan da izvrši akustično zoniranje radi određivanja akustičnih zona na svojoj teritoriji u cilju zaštite ljudi od buke, kao i da se akustično zoniranje vrši na osnovu dokumentacije o postojećoj ili planiranoj namjeni prostora i nivoa buke procijenjenog u skladu sa izvorima buke koji se nalaze u određenoj zoni i njenoj neposrednoj blizini. U akustičnim zonama zabranjeno je prouzrokovati buku iznad propisanih graničnih vrijednosti, a granične vrijednosti nivoa buke određene su Pravilnikom o graničnim vrijednostima buke u životnoj sredini, načinu utvrđivanja indikatora buke i akustičnih zona i metodama ocjenjivanja štetnih efekata buke. Nadalje, u istom članu se navodi da je upotreba elektroakustičnih i akustičnih uređaja na otvorenom iz ugostiteljskih objekata dozvoljena u periodu od 9,00 do 01.00 časa, pod uslovom da ne prelaze propisane granične vrijednosti nivoa buke.

 Na osnovu navedenih zakonskih odredbi Sekretarijat za uređenje prostora i zaštitu životne sredine opštine Tivat donio je Rješenje o utvrđivanju akustičnih zona u opštini Tivat br.0905-126/5 od 18. 03.2013godine, u kojemu su navedene granične vrijednosti nivoa buke u dnevnim, večernjim i noćnim satima, kao i nivo buke u decibelima.

 Kako je navedenim Zakonom i Pravilnikom propisan način, vrijeme i uslovi emitovanja buke iz ugostiteljskih objekata, a opština Tivat je odredila akustične zone i jačinu emitovanja buke u tim zonama, to jedinica lokalne uprave nema pravnog osnova za donošenjem odluke kojima bi regulisala uslove i načinu izvođenja muzike u ili iz ugostiteljskih objekata , pa su se samim tim stekli uslovi za donošenje ove Odluke kojom se stavlja van snage Odluka o o uslovima i načinu izvođenja muzike (Sl.list RCG-opštinski propisi br.06/02, 23/03, Sl.list CG – opštinski propisi br.18/09)

 O b r a đ i v a č,

 Sekretarijat za finansije i ekonomski razvoj